作者：刘克庄
词牌/韵律：贺新郎

paragraphs: 过眼光阴驶。
忆垂髫、留连节物，逢场游戏。
初试綀衣弄纨扇，斗采菖蒲涧里。
今发白、颜苍如此。
艾子萧郎方用事，怪先生、苦死纫兰芷。
君不乐，欲何俟。
头标夺得群儿喜。
向溪边、旁观助噪，叹吾衰矣。
欲建鼓旗无气力，唤起龙泉改委。
但酒户、加封而已。
晚觉醉乡差快活，那独醒、公子真呆底。
聊洗净，笛筝耳。